મુંબઇ : મહારાષ્ટ્રના મુખ્યમંત્રી દેવેન્દ્ર ફડણવીસે શુક્રવારે સ્પષ્ટતા કરી કે તેમની સરકારે રાજ્યમાં આઇપીએલ મેચોનાં માટે પાણી નહી ફાળવે.ફડણવીસે કહ્યું કે અમારી સરકારે કોર્ટમાં મજબુત પક્ષ મુક્યો છે અને જો આઇપીએલ મેચ ક્યાંય શિફ્ટ થાય છે તો અમને તેની સામે પણ સમસ્યા નથી. ફડણવીસે કહ્યું કે તેમની સરકારે પીચ બનાવવા માટે પાણી વેડફવા અંગે પોતાનુ વલણ સ્પષ્ટ કરી દીધું છે. ગુરૂવારે બોમ્બે હાઇકોર્ટ આઇપીએલમાં પાણી વેડફવા અંગે સરકારની આકરી ઝાટકણી કાઢી હતી.